HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa! Olen Hermes Falcao Jr.
Jatkamme sanomaa Jumalan liikkeen merkeistä.
Jokainen Jumalan liike on ainutlaatuinen, kuten viimeksi sanoin.
Mutta on olemassa tiettyjä tunnusmerkkejä ja piirteitä, -
joita voi löytää Raamatusta ja seurakunnan historiasta -
ja jotka todistavat Jumalan liikkeestä.
Mainitsin jo joitain ensimmäisessä osassa.
Ellet ole nähnyt sitä, katso se arkistosta.
Tiedän sanoman siunaavan.
Puhuin sieluista ja Jumalan Sanasta.
Puhuin Herran pelosta.
Joitain asioita tarvitaan, ja ne tulevat Pyhän Hengen aidon liikkeen myötä.
Puhuimme uudistumisesta ja parannuksenteosta.
Uskon täysin Pyhän Hengen liikkeeseen.
Uskon merkkeihin ja ihmeisiin.
Näemme todella paljon ihmeitä ja paranemisia.
Ihmiset kokevat Jumalan läsnäolon.
Olen sataprosenttisesti sen kannalla, -
enkä pyytele sitä anteeksi.
Ellet pidä siitä, Jumalan Sanan kanssa tulee ongelma, -
sillä sen perusta on Raamatussa.
Mutta en myöskään pyytele anteeksi -
parannussaarnoja, sillä Jeesuskin piti niitä.
Jeesus teki merkkejä ja tunnustekoja. Jeesus teki ihmeitä.
Mutta Jeesus sanoi myös: "Tehkää parannus."
"Jumalan valtakunta on lähellä." Samaa sanoi Johannes Kastaja.
Pietari sanoi helluntaina: "Tehkää parannus ja ottakaa kaste, -
jotta syntinne pyyhittäisiin pois ja teille koittaisi virvoituksen ajat."
Evankeliumin sanoma on myös kutsu parannuksentekoon.
Todellinen Jumalan liike synnyttää sen, mitä Raamattu sanoo.
Pyhä Henki toimii täydellisessä yhteisymmärryksessä Sanan kanssa.
Jeesus on Jumalan Sana.
Raamattu sanoo: "Alussa oli sana."
"Sana oli Jumalan tykönä, ja Sana oli Jumala."
Jeesus on Sanaksi tullut liha.
Pyhä Henki kulkee siis täydellisessä yhteisymmärryksessä -
Jumalan Sanan kanssa.
Puhuin viimeksi myös kokemuksista ja niiden tärkeästä merkityksestä.
Niiden pitää kuitenkin olla linjassa Jumalan Sanan kanssa.
Kaikki sellaiset äänet, unet tai niin kutsutut profetiat, -
jotka puhuvat ihmiselle tai kutsuvat, -
jotka ovat ristiriidassa -
Raamatun Sanan kanssa, ovat paholaisesta.
Siinä ei ole mitään keskustelemista.
Siksi niin monia vääriä uskontoja on perustettu valheiden varaan.
Tänään haluan puhua lisää -
todellisen Jumalan liikkeen ominaisuuksista.
Sanoisin yhdeksi niistä pyhyyden.
Raamattu sanoo heprealaiskirjeessä, -
että ilman pyhyyttä kukaan ei ole näkevä Herraa.
Mitä pyhyys tarkoittaa?
Se merkitsee erottamista johonkin tarkoitukseen.
Se tarkoittaa, että minut on laitettu erilleen.
Se ei tietenkään tarkoita sitä, että en elä maailmassa.
Paavali sanoi, että jos te ajattelette, ja nyt kerron omin sanoin, -
että pyhyys tarkoittaa maailman ulkopuolella elämistä, -
silloin pitää jättää maailma kokonaan, ja sitä hän ei tarkoita.
Se tarkoittaa, että olette maailmassa mutta ette maailmasta.
Olette syntisten ja jumalattomien keskellä -
mutta olette erilaisia, ja hedelmistänne teidät tunnetaan.
Muuten emme voisi keskustella ihmisten kanssa.
Pitäisi jättää maailma, sillä se on täynnä syntisiä.
Olemme maailmassa muuttamassa sitä. Olemme maan valo ja suola.
Missä olemmekin, tuomme sinne aina Jeesusta ja Jumalan läsnäoloa.
Ratkaisevaa on erottuva elämämme.
Raamattu sanoo, että ilman pyhyyttä tai erotusta -
kukaan ei näe Jumalaa. Kukaan ei näe Herraa.
Kaikki sellaiset niin kutsutut Jumalan liikkeet, -
jossa ihmiset elävät epäpuhtaasti, -
harjoittavat tietoisesti synnin elämäntapaa -
ja jopa rohkaisevat muita syntiin, -
eivät ole Pyhästä Hengestä. Muista. Pyhä Henki on Pyhä.
Se on Hänen nimensä. Pyhä Henki.
Jos väitän toimivani Pyhän Hengen voimassa -
ja elämäni on ristiriidassa sen kanssa, mitä Raamattu sanoo, -
se on silloin vain valhe. Se ei ole Jumalasta.
En väitä, vaikka ihmiset väittävät nähneensä näkyjä, unia ja muita.
En välitä. "Se profeetta sanoi näin ja näin."
"Naisprofeetta sanoi näin."
Jos he elävät kuin paholainen, ihan sama, miksi he itseään kutsuvat -
tai mitä he sanovat. Sen ei ole väliä.
Raamattu sanoo, että ilman pyhyyttä kukaan ei näe Jumalaa.
Ihan sama, vaikka joku sanoisi olevansa apostoli tai profeetta.
Jos hän ei elä pyhästi, hän ei näe Jumalaa.
Niin Raamattu sanoo. Uskon niin koko sydämestäni.
Tosi Jumalan liike tuottaa pyhyyttä, saarnaa pyhyyttä -
ja tuomitsee synnin rakkaudellisesti.
Välillä seurakuntaan tulee ihmisiä, jotka eivät tunne Sanaa.
Se, miten heitä kohdellaan ja rakastetaan, saa heidät kuuntelemaan.
Synnin tuomitseminen ei ole itseisarvo. Olen tavannut ihmisiä, -
jotka tulivat seurakuntaan rikkinäisinä ja haavaisina.
He olivat huumeissa ja synneissä. He näkivät Jumalan rakkauden ja sen, -
miten seurakunta hyväksyi heidät mutta ei hyväksynyt syntejä.
Ihmistä voidaan rakastaa ja hänet voidaan kohdata -
katsomatta syntiä sormien läpi ja hyväksymättä sitä, mitä he tekevät.
Siinä tarvitaan täydellinen tasapaino Jumalan viisaudella.
Jos vain heittelee kiviä: "Sinä syntinen, saastainen, sitä ja tätä", -
mutta ei rakasta ihmistä ja osoita Kristuksen rakkautta, se on väärin.
Ja jos rakastaa mutta ei kerro hänen tekevän väärin, se ei ole rakkautta.
Täytyy löytää tasapaino Jumalassa.
Pyhyys on merkki Jumalan tosi liikkeestä, -
sillä Pyhä Henki on Pyhä.
Lisäksi Jumalan liikkeen merkki on se, että ylistetään -
ja kirkastetaan yksin Jeesusta.
Evankeliumin saarnaajan tulisi aina osoittaa Jeesukseen.
Ihmiset voivat pitää saarnoista ja opetuksesta.
He voivat pitää persoonasta.
Mutta kunnia pitää antaa ainoastaan Jumalalle, Kristukselle.
Raamattu sanoo, että Pyhä Henki, ja kerron omin sanoin, -
mitä Jeesus sanoi: "Totuuden Henki tulee -
ja muistuttaa kaikesta, mitä olen sanonut."
Pyhä Henki tulee siis ilmoittamaan Jeesuksesta.
Henki ja Jeesus toimivat käsi kädessä -
täydellisessä harmoniassa ja yhteisymmärryksessä.
Pyhä Henki osoittaa aina Jeesukseen ja Kristuksen Persoonaan -
sekä korottaa Kristusta.
"Jumalan liike", joka korottaa ihmistä, nostaa ihmisen jalustalle -
ja saa jumaloimaan ihmistä, ei ole Jumalasta.
Ymmärrän, että Jumalan miehiä ja naisia pitää kunnioittaa.
En yritä väittää muuta, sillä Raamattu kehottaa kunnioittamaan niitä, -
joille kunnia kuuluu. Se on eri asia kuin palvonta.
Mutta Jumala ei jaa kunniaansa.
Aidossa Pyhän Hengen liikkeessä osoitetaan aina ristintyöhön -
ja Jeesuksen Persoonaan.
Liike korottaa aina Kristuksen persoonaa -
ja laittaa Kristuksen aina kaiken keskipisteeksi.
Meidän pitää olla Kristus-keskeisiä ja laittaa Kristus kaiken keskipisteeksi.
Se on Jumalan tosi liikkeen tunnusmerkki.
Me tarvitsemme sitä. Seurakunnat tarvitsevat sitä.
Elämämme tarvitsevat sitä.
Anna kunnia aina Jumalalle, Jeesukselle.
Muista, että kaikki, mitä sinulla on ja mitä olet, on Hänen ansiotaan.
Ilman Häntä emme voi tehdä mitään.
Se on Jumalan liikkeen tunnusmerkki.
Puhun pian toisesta merkistä lisää.
Käymme tauolla. Tauon jälkeen rukoilen puolestanne -
ja pyydän sitä, mistä olemme puhuneet.
Sitä, mitä saarnataan, voi odottaa.
Mennään tauolle. Jatketaan sen jälkeen.
Ihmeiden lähetysmatka Brasiliaan 2023.
5.―14. maaliskuuta.
MUKANA JORDAN MORRIS
Kristus kuoli puolestamme!
Tule todistamaan Jumalan voimaa.
Niin on Jumala maailmaa rakastanut, -
että Hän antoi ainokaisen Poikansa, -
ettei yksikään, joka Häneen uskoo, -
ei hukkuisi.
Jeesuksen nimessä, kieli, vapaudu!
Nyt! Jeesuksen nimessä.
Michael, sano "Jeesus". - "Jeesus".
JA HERMES FALCAO JR.
Tänä iltana otan vastaan -
ilmaisena lahjana -
ikuisen elämän.
IHMEITÄ
Jatketaan täältä sanomaa Jumalan liikkeen merkeistä.
Uskon, että nämä tunnusmerkit -
ovat tärkeitä.
Kuten jo sanoin, ilmenemismuotoja on erilaisia, -
mutta näiden tunnusmerkkien on täytyttävä.
Toki Jumalan liikkeissä on erilaisia painotuksia.
Jotkin painottavat joitain näkökulmia enemmän kuin toisia.
Todellinen Jumalan liike ei kuitenkaan ikinä saarnaa pyhyyttä vastaan -
tai vastusta Kristus-keskeisyyttä.
Se ei ikinä rohkaise elämään synnissä tai muuta vastaavaa.
Näytän siis Raamatusta ja Sanasta, -
miten meidän pitää koetella kaikki -
Raamatun ja Pyhän Hengen mukaan.
Monilta puuttuu erottelukyky.
Jos tietäisi, mitä Raamattu joistain asioista sanoo, -
ei seuraisi ja kuuntelisi tiettyjä ihmisiä -
vaan pysyisi erossa kaikesta sellaisesta, mikä ei ole puhdasta.
Aamen? Ymmärrän, että -
erottelukyky ja viisaus ovat jotain, mihin kasvetaan, -
kun kasvaa Herrassa.
Se ei tarkoita vain aikaa vaan myös kokemusta Jumalan kanssa.
Jotkut ovat olleet seurakunnassa 20―40 vuotta, -
mutta heiltä puuttuu erottelukyky, sillä he eivät kasva Jumalassa.
Heti kun tyytyy siihen, missä on, kun ajattelee, että kaikki on kunnossa, -
tietää kaiken ja on kokenut kaiken, kasvu loppuu.
Mutta jos oppii jotain uutta joka päivä ja on jatkuvasti oppija, -
se tarkoittaa, että kasvaa ja tieto ja ilmestys Jumalasta laajenee.
Mitä paremmin tuntee Hänet, -
sitä enemmän saa erottelukykyä ja viisautta.
Kannustan tilaamaan kirjani "Being You".
Siinä esittelen polun todellisen identiteetin löytämiseen.
Jos olet kamppaillut sen kanssa, kuka olet, -
tai olet välillä epävarma tai yrität löytää tarkoituksesi, -
tämä kirja on täydellinen asenteen muuttamiseen.
Se perustuu Raamattuun. Ilmestys kirjassa vaikuttaa elämään -
sekä antaa itsensä arvostamisen tunteen -
ja arvon, joka on täysin jumalallinen ja Kristukseen pohjautuva.
Eli haluan jatkaa sanomaa.
Puhuin Jeesuksen ylistämisestä.
Eräs Jumalan liikkeen tunnusmerkki -
on asia nimeltään rakkaus.
Raamattu sanoo Gal. kirjeessä, -
että usko toimii rakkauden kautta.
Se fariseuksilta puuttui.
Heillä oli Toora ja Kirjoitukset.
He osasivat painaa ne mieleen ja lausua ne ulkoa.
He tiesivät, miten kaikki menee laissa.
He osasivat ylläpitää hyvää kuvaa, mutta heiltä puuttui -
voimallisin ja erityisin sisältö, joka siis on Jumalan rakkaus.
Fariseuksilla oli kaikki kunnossa luonnollisessa mielessä ulkonaisesti, -
mutta heillä ei ollut rakkautta Jumalaa ja ihmisiä kohtaan.
Siksi Jeesus oli niin poikkeava.
Siksi mainitsin aiemmin, että voimme saarnata totuutta, -
mutta ilman rakkautta emme ikinä vedä syntistä Kristuksen luo.
Puhuu totuutta, kyllä, -
kuten olemme nähneet joidenkin valheseurakuntien -
tuomitsevan tiettyjä syntejä.
En halua nimetä ketään, mutta he menevät kadulle täällä Amerikassa -
"Jumala vihaa teitä"- ja "Jumala vihaa tuota" -kylttien kanssa.
Kun heiltä kysyy, montako sielua he johtavat Jeesuksen luo, -
ja olen nähnyt ohjelmia, joissa muut uskovat ovat käyneet kysymässä sitä.
He vastaavat: "Saarnaamme vain totuutta."
Niin, mutta millainen vaikutus sillä on?
Saarnaatteko totuutta?
Luetteletteko raamatunjakeita vain osoittaaksenne, -
että ihminen menee helvettiin. Jos se on totuus, -
missä on evankeliumi? Evankeliumi on hyvä sanoma.
Kyllä, puhumme synnistä, -
kuolemasta ja helvetistä, -
mutta Jumalan rakkauden ainesosan pitää olla läsnä.
Rakkaus vetää syntisen ristin juurelle -
ja saa hänet katumaan syntejään ja muuttaa hänen elämänsä.
Rakkauden pitää olla läsnä.
Jos ei rakasta Jumalaa ja ihmistä ja on vain -
Raamattu, -
kyllä, itse asiassa voi tuntea Raamatun -
tuntematta Henkeä, joka Raamatun innoitti.
Totta kai on parasta tuntea Raamattu. Se on selvää.
Fariseukset ovat täydellinen esimerkki ihmisistä, -
jotka tunsivat Kirjoitukset, mutta kun he kohtasivat lihaksi tulleen Sanan, -
he eivät tunnistaneet Häntä.
He tunsivat Kirjoitukset: Tooran, käskyt, kaikki Mooseksen sanat.
He kohtasivat sen, josta Mooses ja profeetat puhuivat -
eivätkä he tunteneet Häntä.
Heidän sydämensä oli täynnä vihaa.
He yrittivät tappaa Jeesuksen, koska heillä ei ollut rakkautta.
Ja Raamattu sanoo, että usko toimii rakkauden kautta.
Sillä niin on Jumala maailmaa rakastanut, -
että Hän antoi ainoan Poikansa, ettei yksikään, joka Häneen uskoo, -
hukkuisi vaan hänellä olisi iankaikkinen elämä.
Jumala rakasti maailmaa niin.
Ilman Jumalan rakkautta -
se, mitä ihmisellä on, on vain kuollutta uskontoa.
Aivan sama, montako raamatunpaikkaa osaa ulkoa.
Aivan sama, miten pukeutuu tai miltä näyttää ihmisten edessä.
Ellei rakasta Jumalaa ja ihmisiä, hukkaa aikaansa -
eikä koe Jumalan liikettä.
Todellinen Pyhän Hengen liike -
saa ihmiset välittämään toinen toisestaan.
Se antaa terveen taakan paitsi kadotettujen tavoittamisesta -
myös seurakuntalaisista.
Meillä siis tosiaan on kaksoistehtävä.
Voittaa kadotetut ja varustaa seurakuntaa.
Ellemme ymmärrä, että on olemassa kadotettuja -
mutta myös seurakunnassa on niitä, jotka tarvitsevat pyhien varustamista -
palveluksen työhön. He tarvitsevat kosketusta taivaasta.
Ja ilman rakkautta -
meistä ei ole mihinkään.
Ilman Kristuksen todellista rakkautta se, mitä ikinä meillä on, -
on kuollutta uskontoa.
Haluan rohkaista sillä. Se voi tulla vain Pyhän Hengen kautta.
Se ei voi tulla lihan kautta.
Kaiken, mihin Raamattu kehottaa, voi tehdä vain Pyhän Hengen kautta.
Kaiken, mihin Kristus meitä käski, voi tehdä vain Pyhän Hengen kautta, -
ei ikinä lihan kautta, sillä Raamattu sanoo, -
että ne, jotka vaeltavat lihassa, eivät ole Jumalalle otollisia.
Kerron vielä kaksi Jumalan tosi liikkeen tunnusmerkkiä.
Sitten rukoilen. Nopeasti: Anteliaisuus -
on Jumalan liikkeen piirre.
Jumalan Henki on antelias.
Jaakobin kirjeessä sanotaan, että jos joltain puuttuu viisautta, -
pyytäköön sitä Jumalalta, joka antaa anoville anteliaasti.
Herran Henki on antelias.
Jumala on niin rakastanut maailmaa, että Hän antoi ainoan Poikansa.
Todellisessa Jumalan liikkeessä ihmiset ovat läpeensä anteliaita -
Jumalan asioita ja evankeliumia kohtaan.
Ei voi sanoa rakastavansa Jumalaa -
ja pitää rahansa kaukana Jumalasta.
Jeesus sanoi: "Missä on aarre, siellä on sydän."
Aina kyse ei ole rahasta, mutta kun sydän palaa Kristukselle, -
se vaikuttaa myös raha-asioihin.
Kun ihminen kylmenee evankeliumia ja Jumalaa kohtaan, -
hän lakkaa ensin antamasta, sillä se ei ole enää tärkeää hänelle.
Se on siis yksi termostaateista, jos näin sanotaan.
Ja vielä yksi, ennen kuin rukoilemme, ja se on se, että läsnä on -
valtakunnan tuntu, siis Jumalan valtakunnan.
Kyse ei ole vain minun työstäni ja seurakunnastani.
Kyse on Jumalan valtakunnasta. Kun Jumalan liike tulee, -
tunnustuskuntarajat murtuvat. Ihmiset alkavat ajatella Jumalan valtakuntaa.
Taivaassa ei ole merkkiä seurakunnista, -
vain Kristuksen seurakunta.
Rukoilen nyt Jeesuksen nimessä ja pyydän kosketusta Jumalalta.
Isä, rukoilemme jokaisen katsojan puolesta.
Suo heidän kokea tuoreen taivaan tuulen puhaltavan -
ja tuoreen Pyhän Hengen liikkeen tulevan. Kosketa ja siunaa omiasi.
Paranna omasi. Vapauta ja armahda heidät.
Rukoilen, että seurakunnat kokisivat Pyhän Hengen vuodatuksen -
uudella tavalla. Rukoilen jumalanpalvelijoille ensirakkautta.
Pyydän, että seurakunnat kaikkialla maailmassa -
saavat varustuksen ja kokevat Pyhän Hengen todellisen liikkeen.
Rukoilen, että Kristuksen seurakunta ympäri maailman -
vahvistuu ja nousee voimassa ja kirkkaudessa.
Kristuksen väkevässä nimessä.
Aamen, aamen.
Uskon, että sanoma rakensi.
Uskon, että Jumala puhui.
Seuraa meitä sosiaalisessa mediassa. Tilaa YouTube-kanava ja podcastit.
Olet rakas. Jumalan siunausta! Nähdään taas pian!
LÄHETYSMATKA 5.―14.3.
10 VUOTTA
Kiitos, että katsot Herätyksen läpimurtoa.
Ohjelmamme on näkynyt TV7-kanavalla nyt 10 vuotta.
Se on valtava virstanpylväs. Herra on näinä vuosina koskettanut monia, -
pelastanut, parantanut ja vapauttanut.
Olen saanut todistuksia jopa Suomen vankiloista.
Ihmiset kiittävät lähetyksistä.
Sinä voit tukea tätä työtä, -
niin että ohjelma näkyy kanavalla jatkossakin.
Lahjoita ruudun tiedoilla. Tavoitetaan lisää sieluja Kristukselle.
Rakennetaan uskovia Suomessa ja maailmalla.
Nähdään Jumalan voiman ilmenevän. Kannustan lahjoittamaan, -
jotta ohjelma näkyy jatkossakin.
Jumalan siunausta! Ollaan yhteydessä.
Olet rakas. Kiitos, TV7 ja koko perhe.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz